У паняцця ёсць і іншыя значэнні, гл. Лайма.

**Лайм-барэліё́з**, або **Хвароба Лайма**, або **Іксо́давыя клешчавы́я барэліё́зы (ІКБ)** — інфекцыйнае трансмісіўнае прыродна-ачаговае захворванне, якое выклікаецца бактэрыямі роду барэлія комплексу *B. burgdorferi* і перадаецца іксодавымі кляшчамі. Клінічна захворванне характарызуецца пераважным пашкоджаннем скуры, нервовай сістэмы, апорна-рухальнага апарату, сэрца, а таксама схільнасцю да хранічнага і латэнтнага цячэння.

У 1970-я гады у невялікіх гарадках Лайм, Олд-Лайм і Хадам штата Канектыкут назіралася эпідэмічная ўспышка артрытаў у падлеткаў. Першапачаткова пашкоджанні суставаў трактаваліся як ювенільная форма рэўматоіднага артрыту, аднак у далейшым была ўсталявана сувязь згаданай паталогіі з фактам прысмоктвання кляшча. У ЗША дадзенае захворванне атрымала назву хваробы Лайма (англ.: Lyme disease). Аднак яшчэ ў канцы XIX — пачатку XX стст. шведскімі, аўстрыйскімі, нямецкімі і расійскімі вучонымі апісваліся скурныя, неўралагічныя і іншыя праявы Лайм-барэліёзу (ЛБ) у Еўропе.

У Беларусі хваробу ўпершыню выявілі ў 1993 годзе. У апошнія годы назіраецца рост колькасці выпадкаў рэгістрацыі хваробы ў Беларусі (у 2004 г. — 512 выпадкаў). У 2010 г. узбуджальніка хваробы выявілі на 92 % тэрыторыі Беларусі.

Папярэджанне
------------

Хвароба прадухіляецца праз нашэнне ў лесе кашулі з доўгімі і замацаванымі ў запясці гумкай рукавамі, запраўленне кашулі ў нагавіцы, канцы апошніх — у шкарпэткі і боты, закрыццё галавы i шыі хусткай, вакцынацыю.

Праявы
------

Пры першай ступені хваробы заўважаюцца ліхаманка, галаўны боль, слабасць, боль у мышцах i суставах, тэмпература цела да +40 °С, эрытэма (кольцападобнае пачырваненне). На другой ступені абмяжоўваецца рухомасць. На трэцяй парушаецца сон.

Зноскі
------

1. ↑  Disease Ontology — 2016. Праверана 15 мая 2019.<a href='https://wikidata.org/wiki/Track:Q4117183'></a><a href='https://wikidata.org/wiki/Track:Q5282129'></a>
2. ↑  Monarch Disease Ontology release 2018-06-29sonu — 2018-06-29 — 2018. Праверана 7 жніўня 2018.<a href='https://wikidata.org/wiki/Track:Q55345445'></a>
3. ↑  *Надзея Нікалаева.* Багаты грыбны ўраджай пацягне ўспышку клешчавога энцэфаліту і хваробы Лайма // *Звязда* : газета. — 17 ліпеня 2003. — № 176 (24860). — ISSN 1990-763x.(недаступная спасылка)
4. ↑  *Надзея Нікалаева.* Ці кожнага кляшча трэба несці ў лабараторыю // *Краіна здароўя*. — 2 кастрычніка 2010. — № 51 (220). — С. 5.(недаступная спасылка)
5. ↑  *Вольга Шаўко.* Збіраючыся ў лес, не забудзьце надзець капялюш // *Звязда* : газета. — 22 ліпеня 2010. — № 141 (26749). — С. 3. — ISSN 1990-763x.(недаступная спасылка)
6. ↑  *Вольга Шаўко.* Ад маленькага крывасмока — вялікія непрыемнасці // *Звязда* : газета. — 4 чэрвеня 2009. — № 101 (26459). — С. 7. — ISSN 1990-763x.(недаступная спасылка)

Літаратура
----------

* Сергей Бесараб. МЕТОДИЧКА КЛЕЩЕГОНА. Руководство по борьбе с клещами и защите от них // Патрэон — patreon.com, 5 июля 2021, 18:42

Спасылкі
--------

|  |  |
| --- | --- |
| Роднасны праект |  На Віківідах ёсць інфармацыя па тэме «**Borrelia**»  |

|  |  |
| --- | --- |
| ⚙️   Слоўнікі і энцыклапедыі | Вялікая кітайская · Вялікая расійская (старая версія) · Вялікая расійская (навукова-адукацыйны партал) · Britannica (онлайн) · Universalis |
| Нарматыўны кантроль | BNF: 12158429d · GND: 4138729-6 · LCCN: sh87003150 · NKC: ph136814 |